钦定古今图书集成/明伦汇编/闺媛典/第164卷 > 李长祺妻姜氏
## 钦定古今图书集成/明伦汇编/闺媛典/第164卷 > 李长祺妻姜氏

按《扬州府志》：“姜氏，兴化人，诸生李长祺妻。祺没，姜年
二十六，遗二子，长七岁，幼五岁，抚孤号哭，绝而复苏。
姑于氏，指二子泣曰：‘茕茕弱息恃尔，岂尔死日耶’？姜
悟苦节，教二子读书，稍倦则呜咽悲泣不自禁。长洵
补弟子员。次清成进士，赠长祺刑科给事中，封姜氏
孺人。清疏陈母节，诏建坊旌表。”